એક સાથે ત્રણ મશીન રખાતા લોકોને પૈસા ઉપાડવા કે એન્ટ્રી પાડવા જેવી કામગીરીમાં તકલીફ પડી રહી છે. એટીએમની અંદર સતત ટ્રાફિકથી પૈસા ઉપાડવા આવતા લોકોને ગઠીયો તેમના એટીએમના પિન ચોરી ઓનલાઇન પૈસા ઉપાડી શકે છે. જેના કારણે એટીએમમાં આવતા લોકોને તેમના એટીએમના પીન ચોરાવાની ભીતિ સેવાઇ રહી છે. ત્યારે ગ્રાહકો દ્વારા બેંકના સત્તાધીશો પાસે જુદા જુદા એટીએમ રાખવા માંગ છે. આમ પણ ચીખલીની SBI બેંક દ્વારા ગ્રાહકોને અનેક સગવડ પુરી પાડવામાં ઉણી ઉતરી છે. બેંકના 2500 થી વધુ ગ્રાહકો અને સંખ્યાબંધ પેન્શનરો અને સીનીયર સીટીઝનોના ખાતા છે. ત્યારે બેંક પાસે વાહન પાર્કિંગ કરવાની જગ્યા નથી અને ગ્રાહકો ચીખલી બીજા આજ મુખ્ય માર્ગ ઉપર જ વાહનો કે મોટરસાઇકલ પાર્ક કરી બેંકના કામકાજ અર્થે જવાની નોબત આવે છે ત્યારે બેંક દ્વારા અન્ય વ્યવસ્થિત જગ્યાએ બેંકનું સ્થળાંતર કરે એ પણ જરૂરી બનવા સાથે ગ્રાહકોમાંથી પણ બેંકની અન્ય સગવડ બાબતે ગણગણાટ ફેલાતો આવ્યો છે.